open-index/open-wikipedia-markdown huggingface dataset:
1148 Ραράχου

μικρογραφία|Ένα τρισδιάστατο μοντέλο της 1148 Ραράχου (Rarahu), το οποίο υπολογίστηκε χρησιμοποιώντας τεχνικές αναστροφής της καμπύλης του φωτός.
Η **Ραράχου (Rarahu)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,035. Ανακαλύφθηκε το 1929 από τον Σοβιετικό αστρονόμο Αλεξάντερ Νικολάγιεβιτς Ντόιτς, που παρατηρούσε από το Σιμέις της Κριμαίας. Υπήρξε ο μοναδικός αστεροειδής που ανεκάλυψε ο συγκεκριμένος αστρονόμος. Το όνομά του είναι ταϊτινό γυναικείο όνομα, γνωστό από το μυθιστόρημα *[[Ο γάμος του Λοτί]]* του Γάλλου συγγραφέα Πιερ Λοτί.

## Φυσικά χαρακτηριστικά
Η μέση διάμετρος της Ραράχου εκτιμάται σε 33,22 χιλιόμετρα. Ο φασματικός τύπος της είναι **S** (λιθώδης) κατά Tholen και **K** (κατά SSMASSII), ενώ το γεωμετρικό άλβεδό της είναι 0,1393. Η Ραράχου περιστρέφεται γύρω από τον εαυτό της μία φορά κάθε 6 ώρες και 32,7 λεπτά (Behrend 2010).

## Εξωτερικοί σύνδεσμοι
* Τροχιά από το JPL (Java) / Εφημερίδα

Ραραχου
Αξός Πέλλας

Η  **Αξός** είναι χωριό και έδρα ομώνυμης τοπικής κοινότητας της δημοτικής ενότητας (τέως δήμου) Κύρρου, του δήμου Πέλλας, της περιφερειακής ενότητας (τέως νομού) Πέλλας, στην περιφέρεια Κεντρικής Μακεδονίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Γιαννιτσών του νομού Πέλλας, στο γεωγραφικό διαμέρισμα Μακεδονίας.
*Μέχρι το 1928 ο οικισμός ονομαζόταν *Εσκιτζέ*, μέχρι το 1954  *Νέο Παλαιό* και μέχρι το 1956 *Παλαιό*.
## Γεωγραφία
Η Αξός είναι μεγάλο πεδινό χωριό στο νοτιοανατολικό τμήμα του νομού Πέλλας. Βρίσκεται στον εύφορο κάμπο των Γιαννιτσών, στις ανατολικές όχθες του Ξηροπόταμου και λίγο δυτικότερα των Γιαννιτσών (4 χλμ.), σε μέσο σταθμικό υψόμετρο 40. Απέχει 35 χλμ. περίπου Α. της Έδεσσας.
## Τοπική κοινότητα
Η τοπική κοινότητα Αξού είναι χαρακτηρισμένη ως αγροτικός πεδινός οικισμός, με έκταση 16,096 χμ² (2011). Περιλαμβάνει και τον οικισμό Ποντοχώρι.
### Πληθυσμός

(σε παρένθεση ο πληθυσμός της τοπικής κοινότητας)
## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1940 ως *Νέο Παλαιό* και προσαρτήθηκε στην κοινότητα Παλαιού του νομού Πέλλας. Το 1954 μετονομάστηκε σε *Παλαιό* και το 1956 σε *Αξός*. Με το ΦΕΚ 244Α - 04/12/1997 αποσπάστηκε από την κοινότητα Αξού και προσαρτήθηκε στον δήμο Κύρρου. Με το ΦΕΚ 87Α - 07/06/2010 αποσπάστηκε από τον δήμο Κύρρου και προσαρτήθηκε στον δήμο Πέλλας.
## Ιστορικά στοιχεία
H ανασκαφική έρευνα στην Αξό έφερε στο φως νεολιθικό οικισμό έκτασης 30 στρεμμάτων. Αποκάλυψε στοιχεία για τις οικιστικές κατασκευές και τα δομικά υλικά. Συγκεντρώθηκαν σημαντική ποσότητα κεραμικής, εργαλεία, καθώς και ποσότητες οστών και απανθρακωμένων σπόρων καταδεικνύοντας τη σπουδαιότητα της θέσης και παρέχοντας δεδομένα για το περιβάλλον, τη καθημερινή ζωή, την τεχνογνωσία και τις συνήθειες διατροφής του νεολιθικού ανθρώπου.

Οι περισσότεροι από τους κατοίκους ήταν πρόσφυγες από τη Μικρά Ασία και την Καππαδοκία. Στην "πατρίδα" οι Αξώτες εργάζονταν ως αγωγιάτες, αραμπατζήδες και κυρατζήδες. Φορτώνανε εμπορεύματα, σιτηρά, καλαμπόκια και τα εμπορεύονταν στην ευρύτερη περιοχή της Καππαδοκίας. Η ευμάρεια της Αξού κατά τις μεταπολεμικές δεκαετίες οφείλεται στην ενασχόληση των κατοίκων με τις διεθνείς οδικές μεταφορές.
## Αξιοθέατα
*Η εκκλησία του Αγίου Γεωργίου στο βόρειο τμήμα του οικισμού

## Προσωπικότητες

* Κυριάκος Βελόπουλος, Έλληνας πολιτικός, Πρόεδρος «Ελληνική Λύση»
* Δημήτρης Βενιέρης - Βελόπουλος, Έλληνας πολιτικός, βουλευτής της Νέας Δημοκρατίας

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς , 1963 (ΠΛ)
*Περιοδικό «Διακοπές», εκδ. Δ.Ο.Λ.,  2010
*Google Earth
*Οργανισμός εκδόσεων «Ελλάδα», χάρτες (Βαρελάς)
*eetaa.gr

Κατηγορία:Δήμος Πέλλας
Κατηγορία:Χωριά της περιφερειακής ενότητας Πέλλας
Μαραντοχώρι Λευκάδας

Το **Μαραντοχώρι** είναι οικισμός της Λευκάδας στην Περιφερειακή Ενότητα Λευκάδας.

## Γενικά στοιχεία - Αξιοθέατα
Το Μαραντοχώρι βρίσκεται στο νότιο τμήμα του νησιού, βόρεια του Όρμου Αφτέλι σε υψόμετρο 160 μέτρα, 31 χλμ. νοτιοδυτικά της πόλης της Λευκάδας. Το χωριό απέχει περίπου 5 χλμ. ανατολικά της Βασιλικής, 4 χλμ. δυτικά από τα Σύβοτα και 5 χλμ. από την παραλία της Αμμούσως ενώ λίγο πάνω από το χωριό και μέσα σε μια έκταση από ελαιόδεντρα υπάρχει μια μικρή φυσική λίμνη, η λίμνη του Μαραντοχωρίου, σημαντικός υδροβιότοπος για πολλά είδη χλωρίδας και πανίδας.

Κοντά στο χωριό, στην τοποθεσία "Μπισά" υπάρχει το μοναστήρι του Αγίου Γεωργίου, η ίδρυση του οποίου υπολογίζεται γύρω στα τέλη του 16ου αιώνα με αρχές του 17ου, μέχρι το 1620. Το μοναστήρι αυτό αν και ήταν μικρό, υπήρξε πλουσιότατο με πολλά κτήματα, και ήταν γεμάτο τοιχογραφίες από τις οποίες όμως λίγες σώζονται έως σήμερα. Ο κύριος λόγος είναι πως το 1922, σύμφωνα με πληροφορίες των κατοίκων, ο ναός έγινε τόπος απομόνωσης ατόμων που είχαν προσβληθεί από ευλογιά. Μετά την επιδημία για απολύμανση σφυροκόπησαν τους τοίχους και τους ασβέστωσαν.

Σήμερα σώζεται τμήμα του νεότερου τέμπλου αξιόλογης ξυλογλυπτικής τέχνης, από τα μέσα του 18ου αιώνα, όπου υπάρχουν δύο αξιόλογες εικόνες, της Θεοτόκου και του Χριστού.

Στις θέσεις "Μάρμαρα", "Πυργί" και "Κλεισμάτια" η Αρχαιολογική Υπηρεσία έχει εντοπίσει λείψανα αρχαίων πύργων.

## Διοικητικά - πληθυσμιακά στοιχεία
Αναφέρεται επίσημα, μετά την Ένωση των Επτανήσων με την Ελλάδα, το 1866 στο ΦΕΚ 9Α - 28/01/1866 να προσαρτάται στον τότε  δήμο Ευγήρου. Το 1912 με το ΦΕΚ 261Α - 31/08/1912 να ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι αποτελεί κοινότητα που υπάγεται στη Δημοτική Ενότητα Απολλωνίων του δήμου Λευκάδας και σύμφωνα με την απογραφή 2011 απογράφονται 330 κάτοικοι. Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Χωριά της περιφερειακής ενότητας Λευκάδας
Νίκη (Εθνικό Αρχαιολογικό Μουσείο αρ. 159)

Το **αγαλμάτιο της Νίκης** που εκτίθεται στο Εθνικό Αρχαιολογικό μουσείο με αριθμό καταλόγου 159 βρέθηκε στην Επίδαυρο και είναι έργο του ύστερου 4ου αι. π.Χ..
## Περιγραφή
Είναι κατασκευασμένο από μάρμαρο της Πάρου. Έχει ύψος 0,81 μέτρα. Διατηρείται σε καλή κατάσταση, λείπει όμως το αριστερό χέρι από τον αγκώνα, η δεξιά παλάμη και τα δάκτυλα του δεξιού ποδιού. Η κεφαλή και τα χέρια είχαν σπάσει και ανασυγκολλήθηκαν. Ο αριστερός ώμος είναι γύψινος, αποκαταστημένος. Παριστάνει μια νεαρή γυναίκα που περπατάει αέρινα με το δεξί πόδι σε βήμα εμπρός. Φοράει πέπλο λακωνικού ρυθμού, που είναι δεμένος με ζώνη κάτω από το στήθος. Το δεξιό στήθος και το δεξιό πόδι είναι ακάλυπτα. Η κόμη είναι μακρυά, τα μαλλιά κυματιστά, δεμένα πίσω κόμπο. Στον ώμο ανακαλύπτουμε υποδοχές, στις οποίες ήταν προσαρμοσμένα φτερά από μάρμαρο.

## Ερμηνεία και ιστορική τοποθέτηση
Το άγαλμα παρουσιάζει τη θεά Νίκη. Η εντύπωση του αέρινου βαδίσματος ενισχύονταν από τα φτερά, τα οποία χάθηκαν και δεν σώζονται. Το αγαλματίδιο ήταν τοποθετημένο στο ακροτήριο του αριστερού δυτικού αετώματος του ναού της Αρτέμιδος στην Επίδαυρο, και ανήκε στην ίδια ομάδα με τα εκθέματα αρ. 160 και 161. Είναι έργο του ύστερου 4ου αιώνα π.Χ..
## Πηγές

* Νικόλαος Καλτσάς: *Εθνικό Αρχαιολογικό Μουσείο: Τα γλυπτά.*, Αθήνα, Καπόν 2001, ISBN 960-7037-09-X

Κατηγορία:Αρχαία τέχνη
Κατηγορία:Εθνικό Αρχαιολογικό Μουσείο Αθηνών
Κατηγορία:Αρχαιολογικά ευρήματα στην Αργολίδα
Γερουσία του Παλάου

Η **Γερουσία του Παλάου** είναι η άνω βουλή του Εθνικού Κογκρέσου του Παλάου (*Olbiil era Kelulau*). Η Γερουσία έχει 9 μέλη που υπηρετούν τετραετείς θητείες σε μονοεδρικές περιφέρειες. Στις εκλογές που διεξήχθησαν στις 2 Νοεμβρίου 2004 μόνο μη κομματικοί εκλέχθηκαν. Δεν υπάρχουν πολιτικά κόμματα.

## Πρόεδροι της Γερουσίας

Παλαου
Κατηγορία:Παλάου
Αλέξανδρος Ι. Παππάς

Ο **Αλέξανδρος Ι. Παππάς** (Αθήνα, 19 Δεκεμβρίου 1898 - 10 Μαΐου 1984) ήταν καθηγητής και πρύτανις του Εθνικού Μετσοβίου Πολυτεχνείου. 

## Βιογραφία
Γεννήθηκε στην Αθήνα και γονείς του ήταν ο Ιωάννης Δημητρίου Παππάς, και η Πηνελόπη Ναούμ. Πήγε στο δημοτικό σχολείο Μακρή και εν συνεχεία στο 1ο γυμνάσιο της Πλάκας. Μετά το τέλος του 1ου Παγκοσμίου Πολέμου τοποθετείται καθηγητής στη σχολή Ευελπίδων. Από το 1919 λαμβάνει μέρος στη Μικρασιατική εκστρατεία ως λοχαγός του πυροβολικού στην Ανεξάρτητη Μεραρχία. Μετά τη Μικρασιατική καταστροφή γυρίζει στην Αθήνα, όπου εγγράφεται στη μαθηματική σχολή του Πανεπιστημίου Αθηνών, από την οποία παίρνει το δίπλωμα. Το 1925-1926 κάνει μεταπτυχιακές σπουδές στη μηχανολογία στο Παρίσι. Έγινε Διδάκτωρ του πανεπιστημίου της Αιξ αν Προβάνς με εργασία στον τομέα της Θεωρίας Πιθανοτήτων. Επιστρέφοντας στην Ελλάδα. 

Το 1930 εκλέγεται καθηγητής στην έδρα βλητικής στο Εθνικό Μετσόβιο Πολυτεχνείο. Το 1931 παντρεύεται την Αννέττα Δοανίδου. Απολύεται το 1935 γιατί ήταν βενιζελικός, και ξαναπροσλαμβάνεται μερικούς μήνες αργότερα. Παραιτείται από το στρατό με το βαθμό του αντισυνταγματάρχη. Με την έναρξη του Β΄ Παγκοσμίου Πολέμου το 1940 επιστρατεύεται. Μετά το τέλος του πολέμου, γίνεται σύμβουλος του υπουργού Βιομηχανίας. Υπηρέτησε στον ΣΕΚ (σημερινό ΟΣΕ) και έφτασε μέχρι και την θέση του Αντιπροέδρου. Ήταν Μέλος του Δ.Σ. των εταιρειών «Μεταλλευτική Ένωσις Α.Ε.», «ΕΜΑΓΕ Αθανάσιος Κώνστας ΑΕ». Υπήρξε Πρόεδρος της Επιτροπής Εκδόσεων του Ιδρύματος Ευγενίδου από της Ιδρύσεως της το 1958 μέχρι σχεδόν του θανάτου του, πρόεδρος του Δ.Σ. του Συλλόγου προς διάδοση ωφελίμων βιβλίων] και της Σεβαστοπουλείου Σχολής. Υπήρξε Πρόεδρος του Δ.Σ της ΔΕΗ (1963-1966). Εξελέγη κοσμήτωρ της Σχολής Μηχ/γων-Ηλ/γων και πρύτανης Ε.Μ.Π (1959-1961). Το 1969 βγαίνει στη σύνταξη σε ηλικία 71 ετών. Εργάστηκε στην επιτροπή ανασυγκρότησης με τον Κωνσταντίνο Δοξιάδη. 

Απεβίωσε στις 10 Μαΐου 1984 μετά από σύντομη ασθένεια στην κατοικία του στην Αθήνα.

## Βιβλία

* Στατιστική για μηχανικούς
* Μηχανουργική Τεχνολογία - τόμος Ι έκδοση 1964

## Ομιλίες
* Μια Διάλεξη

Κατηγορία:Μέλη Εθνικού Μετσόβιου Πολυτεχνείου
Κατηγορία:Βενιζελισμός
Η Βαθειά Γαλάζια Θάλασσα (ταινία)

** ''Η βαθιά γαλάζια θάλασσα*** ([[αγγλικά]]: *The Deep Blue Sea'') είναι βρετανική δραματική ταινία του 1955, σκηνοθετημένη από τον Ανατόλ Λίτβακ, με πρωταγωνιστές την Βίβιαν Λι και τον Κένεθ Μορ, και κυκλοφόρησε από την 20th Century Fox. Βασίστηκε στο θεατρικό έργο με το ίδιο όνομα του Τέρενς Ράττιγκαν. Το θεατρικό του Ράττιγκαν έχει επίσης γυριστεί από τον Τέρενς Ντέιβις και πρόκειται να κυκλοφορήσει το 2011. Πρωταγωνιστεί η Ρέιτσελ Βάις στον ρόλο της 'Έστερ' της Βίβιαν Λι και ο Τομ Χίντλστον ως 'Φρέντι'.

## Διανομή ρόλων
* Βίβιαν Λι ως Έστερ Κόλλυερ
* Κένεθ Μορ ως Φρέντι Πέιτζ
* Έρικ Πόρτμαν ως Μίλλερ
* Έμλυν Ουίλλιαμς ως Σερ Ουίλλιαμ Κόλλυερ
* Μόιρα Λίστερ ως Ντον Μάξγουελ
* Άλεκ Μακ Κόουεν ως Κεν Τόμσον
* Ντάντυ Νίκολς ως κα Έλτον
* Τζίμμυ Χάνλεϋ ως Ντάισερ Ντάρστον
* Μίριαμ Κάρλιν ως Barmaid
* Χέδερ Θάτσερ ως Λαίδη Ντώσον
* Μπιλ Σάιν ως  Golfer
* Μπράιαν Ούλτον ως Drunk
* Γκιμπ Μακ Λόφλιν ως Clerk
* Άρθουρ Χιλ ως Τζάκι Τζάκσον
* Σιντ Τζέημς as Man outside bar (as Sidney James)

## Βραβεία
* 1956 Ο Κένεθ Μορ προτάθηκε  για το Βραβείο BAFTA Καλύτερου Ηθοποιού
* 1956 Ο Τέρενς Ράττιγκαν προτάθηκε για Βραβείο BAFTA Καλύτερου Βρετανικού Σεναρίου
* 1955 Ο Κένεθ Μορ κέρδισε το "Volpi Cup" του Καλύτερου Ηθοποιού στο Φεστιβάλ Ταινιών της Βενετίας
* 1955 Ο Ανατόλ Λίτβακ προτάθηκε για τον "Χρυσό Λέοντα" του Φεστιβάλ Ταινιών της Βενετίας

## Παραπομπές

 
## Εξωτερικοί σύνδεσμοι
*
* Watch Part I of the film at Vivien Leigh site

Κατηγορία:Βρετανικές ταινίες της δεκαετίας 1950
Κατηγορία:Ταινίες παραγωγής 20th Century Fox
Κατηγορία:Ταινίες του 1955
Κατηγορία:Αγγλόφωνες ταινίες
Κατηγορία:Βρετανικές δραματικές ταινίες
Κατηγορία:Ταινίες βασισμένες σε θεατρικά έργα
Κατηγορία:Βρετανικές ασπρόμαυρες ταινίες
Κατηγορία:Ταινίες σε σκηνοθεσία Ανατόλ Λίτβακ
Μηχανοκίνητο αλεξίπτωτο πλαγιάς

thumb|Χειριστής παραμοτέρ δείχνει πώς κινείται το κάτω μέρος του καθίσματος για να επιτρέψει τον εύκολο χειρισμό στο έδαφος.
Το **Μηχανοκίνητο αλεξίπτωτο πλαγιάς** γνωστό και ως **Παραμοτέρ** είναι πτητική μηχανή που συνδυάζει αλεξίπτωτο πλαγιάς με μηχανική πρόωση. Συνήθως φέρει μηχανή 80cc έως 200cc και με βάρος από 20kg έως 30kg στη πλάτη του πιλότου, συνδέεται με το αλεξίπτωτο πλαγιάς και απογειώνει τον πιλότο από επίπεδο έδαφος με λίγο μόνο τρέξιμο. 

Στην Ελλάδα άρχισε να εμφανίζεται στα τέλη της δεκαετίας του 1990. Σήμερα στην Ελλάδα ο αριθμός τον ενεργών πιλότων ανέρχεται περίπου στους 80 χειριστές (στοιχεία 2011). Το καύσιμο που καταναλώνει είναι 3,5 λίτρα περίπου ανά ώρα αμόλυβδης βενζίνης, με συνθετικό λάδι για δίχρονους κινητήρες. Το παραμοτέρ είναι φτιαγμένο έτσι ώστε να αποσπάται σε πολλά κομμάτια, για να χωράει ακόμα και μέσα σε ένα μικρό αυτοκίνητο. Το κόστος συντήρησης και αγοράς ολόκληρου του πακέτου είναι περίπου το ίδιο με μιας μοτοσικλέτας μεγάλου κυβισμού.

## Παραπομπές


Κατηγορία:Αεροπορικοί Κινητήρες
Κατηγορία:Εναέρια αθλήματα
Νίκος Σκοπούλης

Ο **Νίκος Σκοπούλης** (15 Μαρτίου 1907 - 6 Δεκεμβρίου 1990) ήταν Έλληνας ιατρός, αντιστασιακός και πολιτικός. Ξεκίνησε προπολεμικά απ’ το χωριό του, την Πεδινή Ιωαννίνων και αργότερα πρόσφερε τις υπηρεσίες του σε όλη την Ήπειρο. Πήρε μέρος στην Εθνική Αντίσταση με το ΕΑΜ, δικάστηκε, φυλακίστηκε εξορίστηκε και εξελέγη δύο φορές βουλευτής (1958, 1964) με την Ενιαία Δημοκρατική Αριστερά.

## Βιογραφικό
Ο Νίκος Σκοπούλης γεννήθηκε στις 15 Μαρτίου 1907 στο χωριό Πεδινή (παλιά Ραψίστα) των Ιωαννίνων. Σπούδασε Ιατρική στο Πανεπιστήμιο Αθηνών.

Ο Ελληνοϊταλικός πόλεμος του 1940 τον βρίσκει οργανωμένο στο Αγροτικό Κόμμα Ελλάδος κι ύστερα στο ΕΑΜ και στην Αλληλεγγύη. Οι Ιταλοί κατακτητές τον συλλαμβάνουν και τον φυλακίζουν στις φυλακές του Μεσολογγίου. Μετά την απελευθέρωση (Οκτώβριος 1945) το κράτος τον φυλακίζει στις φυλακές του Άη Κοσμά στα Ιωάννινα (Σεπτέμβρης 1946 μέχρι την Άνοιξη 1947) και στη συνέχεια εξορίζεται στη Ζάκυνθο, στην Ικαρία, στη Μακρόνησο και στον Άη Στράτη.

Στις αρχές της δεκαετίας του 1950 επιστρέφει στα Ιωάννινα και συμμετέχει δραστήρια στην ΕΔΑ με την οποία εκλέγεται βουλευτής το 1958 και το 1964. Η Χούντα των Συνταγματαρχών τον εξορίζει στη Γυάρο και στη Λέρο. Με την Μεταπολίτευση το 1974, ο Νίκος Σκοπούλης συμμετείχε στην ΕΔΑ. Στις εκλογές του 1977 ήταν υποψήφιος βουλευτής με τη ΣΥΜΜΑΧΙΑ και του 1981 το ΚΚΕ εσωτερικού.

Έφυγε από τη ζωή, ανήμερα της γιορτής του, στις 6 Δεκεμβρίου 1990.

Ο Σκοπούλης ήταν γνωστός ως ο «γιατρός των φτωχών και καταφρονεμένων» επειδή έδινε χρήματα για τα φάρμακα τους, ενώ φρόντιζε ακόμη και τα παιδιά των αντιπάλων του, ακόμη και των χωροφυλάκων που τον παρακολουθούσαν. *«Δεν φταίτε εσείς τα όργανα»*, τους έλεγε, *«αλλά οι οργανοπαίκτες»*.

## Εξωτερικοί σύνδεσμοι
* Το βιβλίο ''Ο Γιατρός'' 
*''Βίοι σύγχρονων Αγίων'', άρθρο του Κώστα Γεωργουσόπουλου
*Εκδήλωση-αφιέρωμα στον Γιαννιώτη γιατρό-βουλευτή ΝΙΚΟ ΣΚΟΠΟΥΛΗ την Παρασκευή 23 Απριλίου 2010 στην Αίθουσα της Παλαιάς Βουλής

Κατηγορία:Έλληνες ιατροί του 20ού αιώνα
Κατηγορία:Βουλευτές Ιωαννίνων
Κατηγορία:Βουλευτές εκλεγμένοι με την ΕΔΑ
Κατηγορία:Μέλη του ΕΑΜ
Σβούρα

εναλλ.=|μικρογραφία|222x222εσ|Μεταλλική σβούρα με λεπτομέρειες πλαστικού. Το έμβολο χρησιμοποιείται για στροβιλισμό πάνω στη βάση της.
μικρογραφία|right|200px|Ξύλινη σβούρα με κορδόνι που ξετυλίγεται για τη στρέψη, σε περιστροφή.
Η **σβούρα** είναι παιχνίδι βασισμένο στο φαινόμενο της γυροσκοπικής μετάπτωσης. Πρόκειται για ένα σφόνδυλο που περιστρέφεται γύρω από έναν άξονα συμμετρίας του και ακουμπά στο κάτω μέρος του σχεδόν σημειακά σε επιφάνεια, όπως θα μπορούσε να είναι η επιφάνεια ενός τραπεζιού. Η σβούρα λειτουργεί με τον τρόπο που γνωρίζουμε, μέσα σε βαρυτικό πεδίο που έχει μορφή όπως αυτό στην επιφάνεια της Γης. Ο άξονας περιστροφής δεν είναι εντελώς κατακόρυφος και διαγράφει κώνο που ολοένα ανοίγει και στο τέλος η σβούρα πέφτει μόλις ακουμπήσει στην επιφάνεια που τη στηρίζει. Η κίνηση αυτή που κρατά τη σβούρα όρθια και δεν πέφτει, ενώ φαίνεται να γέρνει, ονομάζεται γυροσκοπική μετάπτωση. Αν η σβούρα στηρίζεται πάνω στη «μύτη» μιας καρφίτσας, μπορεί να συνεχίσει να εκτελεί τη μετάπτωση του άξονα περιστροφής της ακόμη και εντελώς οριζόντια, δηλαδή ο άξονας να διαγράφει πλέον κύκλο αντί κώνου και η σβούρα φαίνεται να κρέμεται, όμως δεν πέφτει.

Η σβούρα είναι γνωστή από την αρχαιότητα, στα αρχαία ελληνικά με το όνομα *στρόβος*.

## Κατασκευή
Η εκδοχή του παιχνιδιού της σβούρας, την οποία περιστρέφει το ξετύλιγμα ενός σπάγκου, φτιαχνόταν από ξύλο και ζωγραφίζονταν με χρώματα και σχέδια. Οι σβούρες μπορεί να είναι περίτεχνες μεταλλικές κατασκευές με μηχανισμούς που βοηθούν στην περιστροφή τους. Τελευταία χρησιμοποιείται και πλαστικό για την κατασκευή τους. Ως σβούρα χρησιμοποιείται και γίνεται παιχνίδι οτιδήποτε μπορεί και περιστρέφεται γύρω από κάποιον άξονά του με τη βοήθεια των δαχτύλων του χεριού.

## Παραπομπές


Κατηγορία:Εξοπλισμός παιχνιδιών
Κατηγορία:Ξύλινα παιχνίδια
Κατηγορία:Παραδοσιακά παιχνίδια
Κατηγορία:Σβούρες
Gradiva

**Gradiva** είναι το όνομα περίφημου ρωμαϊκού ανάγλυφου της Ελληνιστικής εποχής. Φιλοξενείται στο Μουσείο Κιαραμόντι στη Ρώμη.

## Περιγραφή
Το μαρμάρινο ανάγλυφο παριστάνει μια νεαρή γυναίκα από αριστερά, καθώς βαδίζει. Η ηλικία της ίσως να μην αγγίζει τα είκοσι. Φοράει μαντήλι στο κεφάλι και ανασηκώνει τον μανδύα με τα δυο της χέρια, για να έχει ελεύθερο βάδισμα. Είναι ψηλή και λεπτή, με κυματιστή κόμη. Το πρόσωπο είναι μάλλον γλυκό, αλλά και χωρίς ιδιαίτερα εντυπωσιακά χαρακτηριστικά. Η παρουσία της παρθένου δεν εντυπωσιάζει με την σωματική της γοητεία, αλλά με την χάρη και την ελαφρότητα του βαδίσματός της. Ακουμπάει την αριστερή πατούσα βηματίζοντας μπροστά, ενώ τα δάχτυλα του δεξιού ποδιού δεν έχουν ακόμα αφήσει το έδαφος, και μοιάζει να αιωρείται. Η κεφαλή είναι ριγμένη με ελαφρά κλίση προς τα μπροστά.

## Επιρροή στη λογοτεχνία και τις επιστήμες
Το ανάγλυφο ενέπνευσε τον Γερμανό συγγραφέα Βίλχελμ Γιένζεν στο μυθιστόρημά του *Gradiva: Ein pompejanisches Phantasiestück*. Ο Σίγκμουντ Φρόυντ το 1907 αγόρασε από το Βατικανό ένα αντίγραφο του ανάγλυφου για να αναλύσει το μυθιστόρημα στην εργασία του *Der Wahn und die Träume in Jensens „Gradiva“*. Ο Σαλβαντόρ Νταλί αποκαλούσε υποκοριστικά την γυναίκα του *Gradiva*, ενώ με τον τίτλο αυτό ζωγράφισε αρκετούς πίνακες, π.χ. *Gradiva retrouve les ruines anthropomorphes – Fantaisie rétrospectif*. Επίσης διάφοροι άλλοι σουρεαλιστές ζωγράφοι χρησιμοποίησαν το όνομα αυτό για τα έργα τους, π.χ. ο André Masson στο έργο του *Gradiva (Metamorphosis of Gradiva)*. Ο Αντρέ Μπρετόν ονόμασε έτσι την πινακοθήκη του στο Παρίσι. Ο Τζιόρτζιο Αλμπερτάτσι σκηνοθέτησε το κινηματογραφικό έργο *Gradiva*, ενώ ο Γάλλος συγγραφέας Michel Leiris κυκλοφόρησε με τον τίτλο αυτό ένα καλλιτεχνικό περιοδικό.

## Πηγές
* Wilhelm Jensen: *Gradiva. Ein pompejanisches Phantasiestück*. Reissner, Dresden und Leipzig 1903 (online).
* Wilhelm Jensen-Sigmund Freud, *Γκραντίβα-Το παραλήρημα και τα όνειρα στην Γκραντίβα*, μτφρ. Μαρία Αγγελίδου-Πάνος Αλούπης, εκδ. Άγρα, Αθήνα 2008 [1994], ISBN 978-960-325-109-5.

## Εξωτερικοί σύνδεσμοι
* Gradiva im Freud-Museum, London
* Wilhelm Jensen: Gradiva

Κατηγορία:Αρχαία τέχνη
Κατηγορία:Ανάγλυφα
Γιοχάνες Ζίβεκινγκ

Ο **Γιοχάνες Ζίβεκινγκ** (γερμανικά: *Johannes Sieveking*) (1869-1942) υπήρξε γερμανός αρχαιολόγος.

## Βιογραφία
Γεννήθηκε στις 6 Ιουλίου 1869 στο Αμβούργο. Η καταγωγή του ήταν από τη σημαντική χανσεατική οικογένεια Ζίβεκινγκ, η οποία ανάδειξε πολλούς δημάρχους, καθηγητές πανεπιστημίου, Γερουσιαστές, διπλωμάτες και εμπόρους. Σπούδασε αρχικά στο Πανεπιστήμιο της Βόννης, συνέχισε στο πανεπιστήμιο του Βερολίνου, και αποπεράτωσε τις σπουδές του στο Πανεπιστήμιο του Μονάχου. Αναγορεύτηκε διδάκτωρ στο Πανεπιστήμιο του Έρλανγκεν. Αφού περιηγήθηκε στην Ελλάδα και Ιταλία, επέστρεψε στη Γερμανία και διορίστηκε βοηθός στο Μουσείο του Βίρτσμπουργκ και αργότερα στην Κρατική αρχαιολογική συλλογή του Μονάχου. Μετά τον θάνατο του Άντολφ Φουρτβένγκλερ διορίστηκε διευθυντής του Μονάχου. Αυτοκτόνησε στις 20 Σεπτεμβρίου 1942 στο Μόναχο.

## Δημοσιεύσεις
* *Hermeneutische Reliefstudien*, Bayerische Akademie der Wissenschaften, München 1920 (Sitzungsberichte der Bayerischen Akademie der Wissenschaften. Philosophisch-philologische und historische Klasse, Jg. 1920, Abh. 11)
* Carl Weickert: *Fünfzig Meisterwerke der Glyptothek König Ludwigs I. Paul Wolters zum 70. Geburtstag*, Obernetter, München 1928
* *Bronzen, Terrakotten, Vasen der Sammlung Loeb*, Buchholz, München 1930
* *Eine römische Panzerstatue in der Münchner Glyptothek*, de Gruyter, Berlin und Leipzig 1931 (Winckelmannsprogramm der Archäologischen Gesellschaft zu Berlin, Bd. 91)
* 
* 
* 
* 
* 
* 

## Παραπομπές


## Πηγές
* Raimund Wünsche: *Johannes Sieveking 1869–1942.* Περιέχεται στο: Reinhard Lullies, Wolfgang Schiering: *Archäologenbildnisse. Porträts und Kurzbiographien von Klassischen Archäologen deutscher Sprache.* von Zabern, Mainz 1988, ISBN 3-8053-0971-6, S. 173-174.

Κατηγορία:Γερμανοί αρχαιολόγοι
Κατηγορία:Αυτόχειρες
ΕΛΑΪΣ

Η **ΕΛΑΪΣ** είναι ελληνική ανώνυμη εταιρεία  με δράση στον ελαιοπαραγωγικό τομέα και θυγατρική της Unilever. Υπήρξε εισηγμένη στο Χρηματιστήριο Αξιών Αθηνών από τις 26 Φεβρουαρίου 1941 έως το 2007. 

## Ιστορία
Το 1962 εκχωρήθηκε το 20% του μετοχικού της κεφαλαίου στην πολυεθνική εταιρεία Unilever Ν.V. Το 1970, συμπληρώνοντας 50 χρόνια λειτουργίας, η εταιρεία παρουσίασε τα υψηλότερα κέρδη στην ιστορία της, ενώ η συμμετοχή της Unilever από 20% αυξήθηκε σε 45%. Το 1982 η Unilever απέκτησε την πλειοψηφία των μετοχών της εταιρείας Ελαΐς ΑΕ, ενώ από το 1984 άρχισε να δραστηριοποιείται και στον εισαγωγικό τομέα, φέρνοντας στην ελληνική αγορά προϊόντα του μητρικού ομίλου.

Το 1991 η εταιρεία προχώρησε σε μια επένδυση που αυτοχρηματοδοτούνταν και δημιούργησε μονάδα φυσικού εξευγενισμού, βελτιώνοντας την ποιότητα των προϊόντων της και μειώνοντας παράλληλα το κόστος παραγωγής τους. Στα τέλη του 1998 απέκτησε από την εταιρεία Κίκιζας ΑΒΕΕ τα προϊόντα ντομάτας με την επωνυμία Pumaro και Πελαργός, καθώς και το εργοστάσιο παραγωγής τους στη Γαστούνη του Νομού Ηλείας έναντι 11,8.000.000.000₯χ.. Λίγο αργότερα εξαγόρασε και τα προϊόντα ντομάτας της βιομηχανίας ζυμαρικών Στέλλα ΑΕ αντί 398.000.000₯χ..

## Παραπομπές


## Εξωτερικοί σύνδεσμοι
* Επίσημη ιστοσελίδα
* Επίσημο Ιστολόγιο

Κατηγορία:Εταιρείες τροφίμων και ποτών στην Ελλάδα
Κατηγορία:Ελληνικά εμπορικά σήματα
Ελληνικό Ιστορικό Ευαγγελικό Αρχείο

Το **Ελληνικό Ιστορικό Ευαγγελικό Αρχείο** ιδρύθηκε το 2008. 

Στόχοι του είναι οι εξής: 
* Η αναζήτηση, πρόσκτηση και συγκέντρωση κάθε είδους και κάθε ιστορικής περιόδου υλικού (π.χ. έγγραφα, βιβλία, περιοδικά, φωτογραφίες, κασέτες και δίσκοι ήχου και εικόνας, αντικείμενα, κ.ά.) τόσο από την Ελλάδα όσο και από το εξωτερικό, το οποίο σχετίζεται με άμεσο ή έμμεσο τρόπο με την παρουσία της Ευαγγελικής κίνησης και των εκκλησιών της Διαμαρτύρησης στην ελληνική επικράτεια.
* Η ταξινόμηση και διαφύλαξη του αρχειακού υλικού υπό ειδικές συνθήκες προστασίας σύμφωνα με τους κανόνες και τις αρχές που διέπουν διεθνώς τη λειτουργία των αρχείων.
* Η απόδοση του αρχειακού υλικού στον επιστημονικό χώρο και στο σύνολο του ενδιαφερόμενου κοινού μέσω της ελεύθερης πρόσβασης σε αυτό και η προβολή των αποκτημάτων του μέσω της διοργάνωσης δημόσιων εκδηλώσεων όπως συνέδρια, ημερίδες, παρουσιάσεις και δημοσιεύσεις είτε μέσω ειδικών εκδόσεων είτε μέσω της περιοδικής έκδοσης του Ε.Ι.Ε.Α.

Μέχρι στιγμής έχουν καταλογογραφηθεί περίπου 2500 βιβλία (ευαγγελικές εκδόσεις στα ελληνικά ή εκδόσεις που αναφέρονται σε ευαγγελικούς αρνητικά ή θετικά), ενώ έχουν συγκεντρωθεί μέχρι στιγμής αρκετά αρχεία (Α’ Ελληνικής Ευαγγελικής Εκκλησίας, ΕΕΕ Βόλου, αρχείο Κυριακάκη, αρχείο Λογγινίδη, αρχείο Στενού, αρχείο Ουράνιου Τόξου κλπ) και πολλές φωτογραφίες. Ήδη έχει ανατεθεί ο τομέας των φωτογραφιών των εγγράφων και των βιβλίων σε άτομα, που ασχολούνται αποκλειστικά μ' αυτά. Πριν λίγο καιρό κατασκευάστηκαν ειδικά αρχειοστάσια και έτσι ολόκληρο το υλικό που έχει συγκεντρωθεί μέχρι σήμερα βρίσκεται ασφαλές μέσα σ' αυτά. Έχει ήδη ξεκινήσει η ταξινόμησή του, ενώ στο μεταξύ συνεχίζει να συγκεντρώνεται περισσότερο υλικό.

Κατηγορία:Ελληνική Ευαγγελική Εκκλησία
Ελαΐς

Η **Ελαΐς** *(γενική: της Ελαΐδος)* στην Ελληνική μυθολογία ήταν ημίθεα κόρη του Ανίου και θεά του λαδιού. Ήταν μία από τις οινοτρόπους και εγγονή του Διονύσου, που της χάρισε τη δύναμη να μετατρέπει το νερό σε κρασί, και οτιδήποτε άλλο σε ελαιόλαδο κατά βούληση.

Κατηγορία:Πρόσωπα της ελληνικής μυθολογίας
Σαράντης Αλιβιζάτος

Ο **Σαράντης Αλιβιζάτος** (15 Αυγούστου 1951) είναι Έλληνας στιχουργός.

## Βιογραφία
Γεννήθηκε στην Κεφαλονιά. Έχει συνεργαστεί με μεγάλα ονόματα του ελληνικού πενταγράμμου, όπως η Χάρις Αλεξίου, η Κωνσταντίνα, η Γλυκερία, η Άννα Βίσση, ο Αντώνης Καλογιάννης, η Πίτσα Παπαδοπούλου,o Γιάννης Πάριος,ο Τόλης Βοσκόπουλος, ο Θέμης Αδαμαντίδης κ.ά. Έχει συνεργαστεί με συνθέτες όπως ο Γιάννης Σπανός, ο Αντώνης Βαρδής, ο Μάριος Τόκας, ο Χρήστος Νικολόπουλος, ο Γιάννης Γιοκαρίνης, ο Θανάσης Πολυκανδριώτης κ.ά.

## Μέρος της Δισκογραφίας

* ΤΑ ΒΟΡΙΑΔΑΚΙΑ - Νίκος Νομικός, Θέμης Αδαμαντίδης, Γιάννα Νομικού
* ΜΙΚΡΑ ΕΡΩΤΙΚΑ - ΑΝΝΟΥΛΑ ΤΟΥ ΧΙΟΝΙΑ, ΣΑΓΑΠΩ,- Αντώνης Καλογιάννης
* ΘΑΛΑΣΣΕΣ (Μέσα στα μάτια σου Θάλασσες)- Κωνσταντίνα,Μητροπάνος
* ΤΟ ΣΗΜΑΔΙ - Κωνσταντίνα
* ΑΓΓΕΛΕ ΜΟΥ ΚΑΙ ΦΟΝΙΆ - Κωνσταντίνα
* ΕΝΑ ΠΑΡΑΠΟΝΟ - Μητροπάνος
* ΕΝΑ ΓΡΑΜΜΑ- Γιάννης Πάριος
* ΣΤΑΖΕΙΣ ΕΡΩΤΑ - Τόλης Βοσκόπουλος
* ΑΝ ΟΙ ΦΙΛΟΙ ΣΑΓΑΠΑΝΕ - Τόλης Βοσκόπουλος
* ΠΑΙΔΙΑ ΚΑΙ ΕΜΕΙΣ ΤΗΣ ΠΡΟΣΦΥΓΙΑΣ - Χάρις Αλεξίου
* ΜΕ ΑΦΗΣΕΣ ΣΑΝ ΠΟΛΗ - Χάρις Αλεξίου
* Η ΑΓΑΠΗ ΕΙΝΑΙ ΑΗΔΟΝΙ - Χάρις Αλεξίου
* ΔΕΝ ΕΙΔΕΣ - Χάρις Αλεξίου
* ΜΕ ΔΕΡΝΟΥΝ ΤΑ ΠΑΡΑΛΟΓΑ - Χάρις Αλεξίου
* ΑΠΟΨΕ ΞΕΛΟΓΙΑΣΤΗΚΑ - Χάρις Αλεξίου
* ΣΤΗΝ ΕΛΛΑΣ ΤΟΥ 2000 - Στέλιος Καζαντζίδης
* ΘΑ ΣΕ ΠΕΡΙΜΕΝΩ - Αντώνης Βαρδής
* θΑ ΗΘΕΛΑ ΝΑ ΗΣΟΥΝ ΕΔΩ - Αντώνης Βαρδής
* ΣΑΓΑΠΗΣΑ ΣΤΟ ΜΕΓΙΣΤΟ ΒΑΘΜΟ - Αντώνης Βαρδής
* ΜΕ ΤΟΥΣ ΑΛΗΤΕΣ - Αντώνης Βαρδής
* ΜΟΝΑΧΙΚΕΣ ΓΥΝΑΙΚΕΣ - Τσανακλίδου, Γλυκερία, Δήμου
* ΜΕΧΡΙ ΝΑ ΒΡΟΥΜΕ ΟΥΡΑΝΟ - Γλυκερία
* ΕΓΩ ΕΙΜΑΙ ΤΑ ΠΑΡΑΛΟΓΑ - Γλυκερία
* ΤΑ ΠΑΡΑΘΥΡΙΑ ΤΟΥ ΤΡΕΛΛΟΥ - Γλυκερία
* ΝΑ ΞΑΝΑΡΘΕΙΣ - - Γλυκερία
* Τ ΑΓΟΡΙΑ - ΕΦΗ ΚΟΝΤΟΥ-ΖΑΜΠΕΤΑΣ
* ΕΙΜΑΙ Η ΑΝΝΑ - Αννα Βίσση
* ΖΑΧΑΡΗ - Ελένη Δήμου
*ΣΕ ΓΥΡΕΥΩ - Γιάννης Πάριος

## Πηγές
* Σαράντης Αλιβιζάτος, κατάλογος τραγουδιών στον ιστότοπο Stixoi.info

Κατηγορία:Έλληνες στιχουργοί
Πολύδροσο Καρδίτσας

Το **Πολύδροσο** (παλιότερα ***Καμπουραίικα)*** είναι οικισμός του Πετρίλου στη Θεσσαλία και την Περιφερειακή Ενότητα Καρδίτσας. 

## Γεωγραφικά στοιχεία
Το Πολύδροσο βρίσκεται στις δυτικές πλαγιές του όρους Βουτσικάκι (υψομ. 2.154 μ.) σε υψόμετρο 1.240 μέτρα. Απέχει περίπου 1 χλμ. ΒΔ. από το Πετρίλο, 50 χλμ. (οδηγικά) Δ.-ΒΔ. από το Ανθηρό (έδρα του δήμου) και 57 χλμ. Δ.-ΝΔ. από την Καρδίτσα. Η παλιά του ονομασία οφείλεται στο ότι το χωριό αποτελείται από οικογένειες με το επώνυμο Καμπούρης. 

Έχει περίπου 30 σπίτια, τα περισσότερα πέτρινα. Στα Καμπουρέικα βρίσκεται η εκκλησία της Αγίας Παρασκευής, η οποία πανηγυρίζει στις 26 Ιουλίου. Αξιοσημείωτη και η βρύση όπου τρέχει κρύο κρυστάλλινο νερό, η οποία είναι ανακατασκευασμένη, αλλά έχει διατηρήσει την παλιά της κάνουλα. Στον οικισμό υπάρχουν και 2 ανεκμετάλλευτα παλιά αλώνια. 

### Μονοπάτια
Το χωριό είναι αφετηρία τριών μονοπατιών: το πρώτο ανηφορίζει προς το Μοναστήρι του Αγίου Χαραλάμπους, όπου διακλαδώνεται σε τρεις κατευθύνσεις. Η πρώτη συναντά το παλιό αυλάκι και καταλήγει στο Κεφαλόγρουνο (πηγή), η δεύτερη πάει προς την κορυφή Βουτσικάκι και η τρίτη καταλήγει στο Ευρωπαϊκό μονοπάτι μεγάλων διαδρομών Ε4. 

Το δεύτερο μονοπάτι κατεβαίνει στον ποταμό Πετριλιώτης μέσω του οικισμού Βλαχογιανέικα ενώ το τρίτο καταλήγει και αυτό στον ποταμό Πετριλιώτη μέσω της εκκλησίας του Αγίου Νικολάου. Στο ποτάμι και τα δυο συναντιούνται: από εκεί και πέρα μπορεί κάποιος να ακολουθήσει το ποτάμι προς δύο κατευθύνσεις, προς Κρανιά στις Εννιά Βρύσες όπου είναι και οι πηγές του ή προς Στεφανιάδα. Επίσης, μπορεί να περάσει από το ποτάμι από το παλιό γεφύρι και να συνεχίσει για τον οικισμό Βασιλάδες.

## Διοικητικά στοιχεία
Ως ξεχωριστός οικισμός αναφέρεται επίσημα για πρώτη φορά, με την ονομασία Καμπουραίικα, το 1961 να απογράφεται στην κοινότητα Πετρίλου. Το 1964 με το ΦΕΚ ΦΕΚ 32Α - 15/02/1964 μετονομάστηκε σε Πολύδροσο. Σύμφωνα με το Πρόγραμμα «Καλλικράτης» μαζί με τα Αργυραίικα, τους Βασιλάδες, το Πετρίλο, τα Λιβάδια, τον Ρώσση, το Χαλκιόπουλο και τη Χάρη αποτελούν την κοινότητα Πετρίλου που υπάγεται στη δημοτική ενότητα Ανατολικής Αργιθέας του Δήμου Αργιθέας ενώ σύμφωνα με την απογραφή του 2011 έχει 53 κατοίκους.

### Απογραφές πληθυσμού

## Πηγές
Ευρωπαϊκό μονοπάτι μεγάλων διαδρομών Ε4 

## Παραπομπές


 

Κατηγορία:Δήμος Αργιθέας
Κατηγορία:Χωριά της περιφερειακής ενότητας Καρδίτσας
Αντωνυμία

**Αντωνυμία** είναι ένα από τα κλιτά μέρη του λόγου που χρησιμοποιείται για να δηλώνει ουσιαστικό ή επίθετο που παραλείπεται (π.χ αυτός, μου, εαυτός, ποιος, πάντες, έκαστος, άλλος, δικός, τούτος, εγώ).

Οι αντωνυμίες χωρίζονται σε 8 υποκατηγορίες, οι οποίες είναι οι:
* προσωπικές (εμένα εσένα μου σου)
* δεικτικές (τούτος, εκείνος)
* οριστικές (ο ίδιος, η ίδια, το ίδιο, μόνος μου, μόνη μου, μόνο του)
* κτητικές (μου, σου, μας, σας, δικό μου)
* αυτοπαθείς (ο εαυτός μου)
* αόριστες (κάποιος, άλλος, μερικοί, τίποτα)
* αναφορικές (ό,τι, όσος, που ,οποίος)
* ερωτηματικές (τι, ποιος, ποια, ποιο, πόσος, πόση, πόσο)

Κατηγορία:Μέρη του λόγου
Κατηγορία:Γραμματική
Κατηγορία:Συντακτικό
Πρόθεση

**Πρόθεση**  είναι ένα άκλιτο μέρος του λόγου που μπαίνει εμπρός από τα ονόματα ή τα επιρρήματα για να φανερώσει μαζί τους τόπο, χρόνο, αιτία, τρόπο, προέλευση, ποσό κλπ. Προθέσεις είναι: με, σε, για, ως, πριν, προς, σαν, αντί, από, δίχως, έως, κατά, μετά, μέχρι, παρά, χωρίς

## Προθέσεις

* Οι προθέσεις είναι: 

# μονοσύλλαβες: με, σε, για, ως, προς, σαν, πριν
# δισύλλαβες: κατά, μετά, παρά, αντί, από, δίχως, χωρίς, έως, μέχρι

Εκτός από τις παραπάνω προθέσεις υπάρχουν και χρησιμοποιούνται και οι εξής απαρχαιωμένες προθέσεις:

ανά, αμφί, άνευ, διά, εις, εκ, εκτός, εν, ένεκα, εντός, επί, κατόπιν, λόγω, μείον, μέσω, περί, πλην, προ, συν, υπέρ, υπό, χάριν.

## Λειτουργία προθέσεων
Οι προθέσεις ως εκφορά επιρρηματικών σχέσων: 

Προθέσεις που συνθέτονται ή όχι:  

Οι προθέσεις που συνθέτονται είναι προθέματα, και η σημασία τους είναι:

Επίσης οι προθέσεις αποτελούν μέρος εμπρόθετων προσδιορισμών, οι οποίοι είναι προσδιορισμοί που αποτελούνται από δύο ή παραπάνω λέξεις, εκ των οποίων πρώτη είναι πρόθεση, και συμπληρώνει το νόημα ενός όρου  ή άλλου προσδιορισμού της πρότασης:

*Εξαιτίας της κακοκαιρίας δεν πραγματοποιήθηκαν δρομολόγια.
*Κατά τη γνώμη μου , φταις
*Διά ταύτα αποφάσισα να αποχωρήσω

## Σύνταξη προθέσεων
Οι περισσότερες προθέσεις συντάσσονται με αιτιατική πτώση, ενώ με γενική συντάσσονται συνήθως απαρχαιωμένες προθέσεις. 

## Παραπομπές


## Εξωτερικοί σύνδεσμοι
*Αρχές Σύνταξης της Αρχαιοελληνικής Γλώσσας, Προθέσεις

Κατηγορία:Μέρη του λόγου
Κατηγορία:Γραμματική
Κατηγορία:Συντακτικό
Σύνδεσμος (γραμματική)

**Σύνδεσμος** είναι το άκλιτο μέρος του λόγου που χρησιμοποιείται για να συνδέσει προτάσεις ή λέξεις της ίδιας πρότασης μεταξύ τους.

Οι σύνδεσμοι διακρίνονται στις εξής κατηγορίες: 

* Συμπλεκτικοί (και, κι, ούτε, μήτε, ουδέ, μηδέ)
* Διαχωριστικοί (ή, είτε)
* Αντιθετικοί (μα, παρά, αλλά, όμως, ωστόσο, ενώ, αν και, μολονότι, μόνο)
* Συμπερασματικοί (λοιπόν, ώστε, άρα, επομένως, που, οπότε)
* Επεξηγηματικοί (δηλαδή)
* Ειδικοί (πως, που, ότι)
* Χρονικοί (όταν, σαν, ενώ, καθώς, αφού, αφότου, πριν, πριν να, μόλις, προτού, ώσπου, ωσότου, όσο που, όποτε, άμα)
* Αιτιολογικοί (γιατί, επειδή, αφού, διότι)
* Υποθετικοί (αν, σαν, άμα)
* Τελικοί (να, για να)
* Αποτελεσματικοί (ώστε, που)
* Εναντιωματικοί/Παραχωρητικοί (αν και, ενώ, μολονότι)
* Ενδοιαστικοί/Διστακτικοί (μη, μήπως)
* Συγκριτικοί (παρά, πιο)
* Βουλητικός (να)

Κατηγορία:Μέρη του λόγου
Κατηγορία:Γραμματική
Κατηγορία:Συντακτικό
Μετρό Νέας Υόρκης

thumb|right|Χάρτης του μετρό της Νέας Υόρκης.
thumb|right|Ο σταθμός 125th Street στη γραμμή IRT Broadway–Seventh Avenue Line σε φωτογραφία του 2007.
Ο υπόγειος σιδηρόδρομος / μετρό της Νέας Υόρκης (αγγλικά: **New York City Subway**) είναι το σύστημα υπόγειων και υπέργειων αστικών σιδηροδρόμων της πόλης της Νέας Υόρκης. Είναι ιδιοκτησία της πόλης της Νέας Υόρκης και είναι παραχωρημένο για χρήση και εκμετάλλευση στον Οργανισμό Αστικών Συγκοινωνιών της πόλης της Νέας Υόρκης, θυγατρική του Μητροπολιτικού Οργανισμού Συγκοινωνιών της Νέας Υόρκης.

## Βασικά στοιχεία
Εγκαινιάστηκε στις 27 Οκτωβρίου 1904 και είναι ένα από τα παλαιότερα και πιο εκτεταμένα δίκτυα αστικών συγκοινωνιών στον κόσμο, με 36 γραμμές, 472 σταθμούς σε λειτουργία (424 αν θεωρηθούν οι κομβικοί σταθμοί ως ενιαίοι σταθμοί) και 400 χιλιόμετρα (248 μίλια) διαδρομών, που μαζί κάποια προαστιακά δίκτυα φτάνουν τα 1.112 χιλιόμετρα τροχιάς σε χρήση και τα 1.370 χιλιόμετρα τροχιάς στο σύνολο.

Το 2010 το μετρό εκτέλεσε περισσότερες από 1,5 δισεκατομμύρια διαδρομές με, κατά μέσον όρο, περισσότερους από 5 εκατομμύρια επιβάτες τις καθημερινές, πάνω από 3 εκατομμύρια τα Σάββατα και πάνω από 2 εκατομμύρια τις Κυριακές. Στις 29 Οκτωβρίου 2015 ξεπέρασε τα 6,2 εκατομμύρια επιβάτες, επιτυγχάνοντας νέο ημερήσιο ρεκόρ από την έναρξη των τακτικών καταγραφών του αριθμού των επιβατών το 1985. Η μέση ταχύτητα των συρμών είναι 17,4 μίλια την ώρα, δηλαδή 28,0 χιλιόμετρα την ώρα, και η μέγιστη ταχύτητα των συρμών είναι 55 μίλια την ώρα, δηλαδή 88,45 χιλιόμετρα την ώρα.

Το μετρό της πόλης της Νέας Υόρκης είναι το τέταρτο σε κίνηση επιβατών παγκοσμίως, μετά από αυτά του Τόκυο, της Μόσχας και της Σεούλ. Είναι, επίσης, το πρώτο σε κίνηση επιβατών σε ολόκληρο το δυτικό ημισφαίριο. Παράλληλα, είναι ένα από τα τέσσερα συστήματα σιδηροδρόμων των ΗΠΑ που λειτουργούν επί 24ώρου βάσεως και 365 μέρες το χρόνο.

Μολονότι ονομάζεται επίσημα «Subway» («Υπόγειος»), μεγάλα τμήματα του μετρό εκτός του Μανχάταν είναι υπέργεια (τύπου γέφυρας) ή επιφανειακά ή σε λίγο υψηλότερο επίπεδο ή σε ανοιχτά ορύγματα. Συνολικά, το 40% του μετρό είναι πάνω από το έδαφος.

## Γραμμές και σταθμοί

## Παραπομπές



## Βιβλιογραφία
* Why New York City Stopped Building Subways , by Jonathan English, April 16, 2018.
* English, Jonathan. «Derailed: The Postwar End of New York City Subway Expansion». *Journal of Urban History*. 2021;47(4):832-848.
* Hood, Clifton. *722 Miles: The Building of the Subways and How They Transformed New York*. Baltimore: Johns Hopkins University Press, 2004.

## Εξωτερικοί σύνδεσμοι
* 

Νεα Υορκη
Μετρο
Μετρο Νεας Υορκης
Πάνορμος Τήνου

Ο **Πάνορμος**  στη ΒΑ πλευρά της Τήνου, είναι το επίνειο του Πύργου και το μοναδικό φυσικό λιμάνι.

Το λιμάνι του Πανόρμου διαδραμάτισε καταλυτικό ρόλο στη ναυσιπλοΐα και στις εμπορικές συναλλαγές μέχρι τις αρχές της δεκαετίας του ‘60. Υπήρξε σταθμός μεταφοράς για τα εξαγόμενα προϊόντα (με κύριο το μάρμαρο της Έξω Μεριάς) και τα εισαγόμενα προϊόντα (με κύριο το σιτάρι που τροφοδοτούσε τους ανεμόμυλους).

Στα τέλη του 19ου αιώνα, ξεκίνησε η εξόρυξη ταλκ (γλυσόλιθου) και δημιουργήθηκε στον Πάνορμο ατμοκίνητο εργοστάσιο επεξεργασίας. Επίσης, εδώ κατασκευάζονταν και ναυπηγούνταν καΐκια και ξύλινα πλοία.

Στην Κατοχή υπήρξε κέντρο πληροφοριών και σταθμός διαφυγής στρατιωτικών και πολιτικών προς τη Μέση Ανατολή. Βομβαρδίστηκε το 1941 και καταστράφηκε το σύνολο των ελλιμενισμένων σκαφών, αλλά τρία χρόνια αργότερα, αποτέλεσε την πρώτη περιοχή των Κυκλάδων που απελευθερώθηκε επίσημα.

Το “Palermo”, όπως συναντάμε τον Πάνορμο σε ιστορικές αναφορές, αποτελούσε πάντα καταφύγιο από τους άγριους βοριάδες. Σήμερα, το λιμάνι παρέχει τη δυνατότητα υποδοχής και ελλιμενισμού μικρών σκαφών.

Το νησάκι που βρίσκεται ακριβώς απέναντι, είναι η βραχονησίδα “Πλανήτης” με τον ερειπωμένο φάρο (που λειτούργησε πρώτη φορά το 1886 και αποτελεί διατηρητέο ιστορικό μνημείο) να διακρίνεται στην κορυφή της.

Η Σημαντήρα, η μαρμάρινη στήλη στη θάλασσα, προειδοποιεί εδώ και 120 χρόνια τους ναυτικούς για τον ύφαλο που κρύβει από κάτω της.

Κατά τη διάρκεια εξόρυξης μαρμάρων το 1859, αποκαλύφθηκε το Σπήλαιο Σταλακτιτών του Πανόρμου. Διαθέτει τέσσερις αίθουσες με δύο εισόδους. Η ροή σταγόνων είναι διαρκής και το σπήλαιο προσφέρεται για εξερεύνηση!

Το ψαροχώρι του Πανόρμου αποτελεί έναν από τους δημοφιλέστερους προορισμούς των επισκεπτών της Τήνου.

Πρόσβαση

Ο Πάνορμος απέχει 27χλμ από τη Χώρα. Φτάνετε στον Πύργου μέσω του νέου οδικού δικτύου Χώρας-Πανόρμου (είτε ξεκινώντας από την παραλία των Κιονίων είτε από τη Λεωφόρο Τριποτάμου) και συνεχίζετε προς Πάνορμο.

## Παραπομπές

https://tinosecret.gr/listing-item/panormos/

Κατηγορία:Χωριά της περιφερειακής ενότητας Τήνου
Πανόραμα Μάνδρας

Το **Πανόραμα** (παλαιότερα οικισμός ΤΙΤΑΝ) είναι νεόκτιστος οικισμός της Δυτικής Αττικής, που βρίσκεται οκτώ χιλιόμετρα βόρεια της Μάνδρας, μεταξύ των τοποθεσιών Παλαιόκουνδουρα, Φίχθι και του οικισμού Παλαιοχώρι. Απλώνεται σε μία κατάφυτη πλαγιά ενός υψώματος που παρεμβάλλεται ανάμεσα στα όρη Πατέρας και Πάρνηθα.

Ο οικισμός δημιουργήθηκε από έναν οικοδομικό συνεταιρισμό στον οποίο συμμετείχαν εργαζόμενοι της τσιμεντοβιομηχανίας ΤΙΤΑΝ. Το 2009 με απόφαση του Δήμου Μάνδρας ονομάστηκε επίσημα Πανόραμα, ενώ μέχρι τότε ονομαζόταν ανεπίσημα οικισμός ΤΙΤΑΝ 
Αν και ο συνεταιρισμός υπάρχει από το 1966, η μεγάλη ανοικοδόμηση στην περιοχή σημειώθηκε κατά τη διάρκεια των δεκαετιών 1990 και 2000. Το καλοκαίρι του 2022 ολοκληρώθηκαν οι εργασίες για την υδροδότηση του, καθώς κάτι τέτοιο δεν είχε πραγματοποιηθεί παρά το γεγονός ότι βρισκόταν στο σχέδιο από τα τέλη της δεκαετίας του 60.

Αρχές του 2022 ιδρύθηκε ο σύλλογος οικιστών Πανοράματος-Τιτάν με την στήριξη της μεγάλης πλειοψηφίας των οικιστών.

## Παραπομπές


## Εξωτερικοί σύνδεσμοι
*Οικισμός Πανόραμα Μάνδρας

Κατηγορία:Χωριά της περιφερειακής ενότητας Δυτικής Αττικής
Παλαιοχώρι Αττικής

Το **Παλαιοχώρι** είναι οικισμός της Δυτικής Αττικής, χτισμένος σε ένα μικρό οροπέδιο στις ανατολικές απολήξεις του όρους Πατέρας. Βρίσκεται στο 37ο χιλιόμετρο της παλαιάς εθνικής οδού Αθήνας-Θήβας, ανάμεσα στους οικισμούς Πανόραμα και Θέα. Αναγνωρίστηκε επίσημα ως οικισμός το 1940 και σήμερα έχει πληθυσμό 190 κατοίκους σύμφωνα με την απογραφή του 2011.

Το όνομα Παλαιοχώρι το οφείλει στην ύπαρξη παλαιότερου εγκαταλελειμμένου οικισμού στην περιοχή, που είχε δημιουργηθεί από κατοίκους των γειτονικών Κούντουρων.

## Παραπομπές


Κατηγορία:Χωριά της περιφερειακής ενότητας Δυτικής Αττικής
Κατηγορία:Δήμος Μάνδρας - Ειδυλλίας
Άγιος Σωτήρας Αττικής

Ο **Άγιος Σωτήρας** (περισσότερο γνωστός ως *Αγία Σωτήρα*) είναι μικρός οικισμός της Δυτικής Αττικής. Βρίσκεται νότια του οικισμού Πανόραμα και της τοποθεσίας Παλαιοκούντουρα και βόρεια της Μάνδρας, από την οποία απέχει περίπου έξι χιλιόμετρα.

Ο οικισμός είναι χτισμένος σε υψόμετρο 390 μέτρων και απλώνεται στις πλαγιές ενός υψώματος που παρεμβάλλεται ανάμεσα στα όρη Πατέρας και Πάρνηθα. Η τοποθεσία καλύπτεται από πυκνό πευκοδάσος το οποίο τον Ιούνιο του 2010 κινδύνεψε από πυρκαγιά  
Ο Άγιος Σωτήρας αναγνωρίστηκε επίσημα ως οικισμός το 1940  και έχει πληθυσμό 488 κατοίκους, σύμφωνα με την απογραφή του 2011.
## Πληθυσμός

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Δυτικής Αττικής
Κατηγορία:Δήμος Μάνδρας - Ειδυλλίας
Πουρνάρι Αττικής

:*Για οικισμούς κ.λπ. με ίδιο όνομα στην Ελλάδα, δείτε: [[Πουρνάρι (αποσαφήνιση)|Πουρνάρι]].*

Το **Πουρνάρι** είναι μικρός νεόκτιστος οικισμός της Δυτικής Αττικής. Ανήκει διοικητικά στο δήμο Μάνδρας - Ειδυλλίας ενώ παλαιότερα ανήκε στον δήμο Μάνδρας και ήταν ένας από τους βορειότερους οικισμούς του δήμου. Είναι χτισμένος σε ένα μικρό οροπέδιο στα δυτικά της Πάρνηθας, σε υψόμετρο 310 μέτρων. Βρίσκεται ανάμεσα στην τοποθεσία Καραούλι και στο οροπέδιο της Οινόης, περίπου στο 42ο χιλιόμετρο της παλαιάς εθνικής οδού Αθηνών – Θηβών. Αναγνωρίστηκε επίσημα ως οικισμός το 1981 και ο πληθυσμός του σύμφωνα με την απογραφή του 2011 είναι 92 κάτοικοι.

Πορεία του πληθυσμού:

## Παραπομπές


Κατηγορία:Χωριά της περιφερειακής ενότητας Δυτικής Αττικής
Κατηγορία:Δήμος Μάνδρας - Ειδυλλίας
Θέα Αττικής

Η **Θέα** είναι μικρός νεόκτιστος οικισμός της Δυτικής Αττικής. Ανήκει διοικητικά στο δήμο Μάνδρας - Ειδυλλίας  ενώ παλαιότερα ανήκε στον δήμο Μάνδρας. Είναι χτισμένος κοντά στην κορυφή του υψώματος της περιοχής Καραούλι σε υψόμετρο 470 μέτρα, το οποίο βρίσκεται ανάμεσα στα όρη Πατέρας και Πάρνηθα. Συνδέεται νότια με τον οικισμό Παλαιοχώρι. Η Θέα αναγνωρίστηκε ως οικισμός το 1961 και ο πληθυσμός της σύμφωνα με την απογραφή του 2011 είναι 34 κάτοικοι.

## Παραπομπές


Κατηγορία:Χωριά της περιφερειακής ενότητας Δυτικής Αττικής
Κατηγορία:Δήμος Μάνδρας - Ειδυλλίας
Ιωάννης Δοκειανός

Ο **Ιωάννης Δοκειανός** (15ος αιώνας) ήταν λόγιος και συγγραφέας ρητορικών λόγων, που ήκμασε στα τελευταία χρόνια της Βυζαντινής Αυτοκρατορίας και τα πρώτα μετά την Άλωση. 

Ήταν μέλος της οικογένειας των Δοκειανών του Βυζαντίου που κατάγονταν από την μικρασιατική πόλη Δοκεία (σήμερα Τόσια, που γράφεται Tosya, 55 χλμ νότια της Κασταμονής). Το 1450 έγραψε εγκώμιο του αυτοκράτορα  Κωνσταντίνου Παλαιολόγου το οποίο σώζεται μαζί με άλλα δέκα κείμενά του σε χειρόγραφο από το 1550-1599 που βρίσκεται στο πανεπιστήμιο της Πενσυλβάνια. Σε αυτό δε διστάζει να τον συγκρίνει με τον ήρωα της αρχαιότητας Θεμιστοκλή, διότι κατέλαβε την Αθήνα από το Νέριο Β' Ατσαγιόλι, έστω και προσωρινά το 1445-1446. Ήταν ανθενωτικός, άσπονδος εχθρός των Λατίνων.

Επέζησε της Άλωσης της Κωνσταντινούπολης το 1453. Θαύμαζε τον Γεώργιο Σχολάριο κι όταν αυτός τον κάλεσε εργάστηκε στη Μεγάλη του Γένους Σχολή με διευθυντή το Ματθαίο Καμαριώτη. Το 1472 όταν πέθανε ο Σχολάριος, έγραψε επίγραμμα που σώζεται σε ελληνικό κώδικα της Εθνικής Βιβλιοθήκης των Παρισίων. Στην βιβλιοθήκη αυτή σώζεται το χειρόγραφο 1290 (Versus). Στον κώδικα 409 της Αμβροσιανής Βιβλιοθήκης του Μιλάνου σώθηκε κατάλογος βιβλίων που είχε στην ιδιοκτησία του. 

Πέθανε μετά το 1472.

## Αναφορές


Ιωαννης
Κατηγορία:Έλληνες λόγιοι του 15ου αιώνα
Πουρνάρι (αποσαφήνιση)

Το όνομα **Πουρνάρι** μπορεί να αναφέρεται:

*Στο φυτό Πουρνάρι.

Στα παρακάτω τοπωνύμια της Ελλάδας:

* το Πουρνάρι Άρτας, οικισμός του δήμου Νικολάου Σκουφά, οικισμός δίπλα στον οποιο βρίσκεται το ομώνυμο υδροηλεκτρικό φράγμα στον Άραχθο.
* το Πουρνάρι Αττικής, οικισμός του δήμου Μάνδρας-Ειδυλλίας.
* το Πουρνάρι Αχαΐας, οικισμός του δήμου Δυτικής Αχαΐας
* το Πουρνάρι Ηλείας, οικισμός του δήμου Αρχαίας Ολυμπίας
* το Πουρνάρι Θεσσαλονίκης, οικισμός της πρώην Κοινότητας Μεσαίου καταργημένος από το 1961.
* το Πουρνάρι Λάρισας, οικισμός του δήμου Τεμπών, που έφερε την παλιότερη ονομασία Ιλεντσελού.
* το Πουρνάρι Φθιώτιδας, οικισμός του δήμου Δομοκού.

Κατηγορία:Αποσαφηνίσεις ελληνικών τοπωνυμίων
Όμιλος Σκίτσου του Ντέρμπι

thumb|The Sharon Chemical Works- A J Keene, ένα μέλος του Ομίλου Σκίτσου του Ντέρμπυ
Ο ** Όμιλος Σκίτσου του Ντέρμπι** είναι ένας όμιλος μελών που τώρα συναντούνται στο  Λιττλόβερ, Ντέρμπι, Αγγλία. Ιδρύθηκε το 1887, και πραγματοποιεί συναντήσεις πέντε φορές την εβδομάδα, παρέχοντας ακόμα και διευκολύνσεις στα μέλη τους έτσι ώστε να μπορούν από κοινού με άλλους να εργαστούν και να μοιραστούν το ενδιαφέρον τους για την ζωγραφική και το σκίτσο, ένας χώρος για να μοιραστούν την  τέχνη τους. Στα πρώτα μέλη συμπεριλαμβάνονταν οι  F Booty, Alfred John Keene,William Swindell, George Thompson, Charles Terry και  Frank Timms. 

## Ιστορία
Το 1887, μια ομάδα νεαρών πραγματοποίησε μια συνάντηση στο ξενοδοχείο της Κομητείας του Ντέρμπι (County hotel) και ίδρυσε τον **Όμιλο Σκίτσου του Ντέρμπι** με στόχο να βρει ένα χώρο όπου οι ίδιοι αλλά και άλλοι θα μπορούσαν να εργαστούν και να μοιραστούν το ενδιαφέρον τους για την ζωγραφική και το σκίτσο, ένα χώρο για να μοιραστούν την τέχνη τους. Όρισαν μια ετήσια συνδρομή ύψους δύο σελινίων και έξι πένών. Η πρώτη έκθεση του έργου τους πραγματοποιήθηκε τον Ιανουάριο του 1889, στο *Athenaeum Rooms*. 

Το 1922, η Ομάδα Τέχνης των Κυριών του Ντέρμπι ιδρύθηκε και ήταν  μόνον το 1951, για το Φεστιβάλ της Βρεττανίας, όπου οι δύο ομάδες πραγματοποίησαν μια κοινή Έκθεση. Τελικά συγχωνεύθηκαν το 1966.

Ο συλλέκτης έργων τέχνης  Alfred E. Goodey. συγκέντρωσε την δουλειά των μελών του  Όμιλου σκίτσου του Ντέρμπι, και στην δεκαετία του  1940 την παρουσίασε στο  Μουσείο του Ντέρμπι.

## Τρέχουσες δραστηριότητες
Γίνονται τακτικές συναντήσεις για τα μέλη - για άσκηση σε ζωγραφική γυμνού, πορτραίτου και νεκράς φύσης. Πραγματοποιούνται διαλέξεις προσκεκλημένων  ομιλητών και εκθέσεις και τα μέλη χρησιμοποιούν την ιστοσελίδα του Ομίλου για να προωθήσουν το έργο τους.

## Παραπομπές


## Εξωτερικοί σύνδεσμοι
*Επίσημη ιστοσελίδα του Ομίλου

Κατηγορία:Σκιτσογράφοι
Κατηγορία:Ζωγραφική
Κατηγορία:Ζωγραφική-επέκταση
Αληθινή Δημοκρατία Τώρα

thumb|Από τη συγκέντρωση της 15ης Μαΐου
Το κίνημα **Αληθινή Δημοκρατία Τώρα** ***¡Democracia Real YA!*** (*Real Democracy Now!*), επίσης αποκαλούμενο ***Plataforma Democracia Real Ya!***, είναι οργάνωση πολιτών που ξεκίνησε τον Ιανουάριο του 2011 στην Ισπανία. Στις 15 Μαΐου εκκίνησε το πολιτικό κίνημα των ισπανικών διαδηλώσεων του 2011, που έγιναν παγκόσμια γνωστές και άντλησαν την έμπνευσή τους από την Αραβική Άνοιξη του 2010-2011, που ξεκίνησε με την εξέγερση της Τυνησίας, καθώς και την αντίστοιχη Αιγυπτιακή επανάσταση. Η εξέγερση συγκρίθηκε με τον Μάη του 1968, ενώ στο κίνημα συγχωνεύτηκαν και 200 μικρότερες οργανώσεις.

Το κίνημα διαμαρτυρίας εκφράστηκε στις 15 Μαΐου με κατασκηνώσεις πολιτών και κατάληψη της κεντρικής πλατείας της Μαδρίτης, Πουέρτα ντελ Σολ, και σύντομα επεκτάθηκε σε 57 άλλες μεγαλύτερες και μικρότερες πόλεις στην Ισπανία και κατόπιν σε ισπανικές πρεσβείες σε όλον τον κόσμο. Οι αρχικοί ιδρυτές και ομιλητές του κινήματος *Democracia Real Ya* είναι οι Φάμπιο Γκάνταρα (Fabio Gándara), Κάρλος Παρέδες (Carlos Paredes) Paco López και Αΐδα Σάντσεθ (Aída Sánchez.

## Το κίνημα στην Ελλάδα
Οι αρχικές εκκλήσεις Ισπανών μελών του κινήματος για συγκεντρώσεις στην Ισπανική πρεσβεία στην Ελλάδα δεν είχαν μεγάλη απήχηση αρχικά με αποτέλεσμα, σύμφωνα με τα ελληνικά ΜΜΕ, να γίνει σύνθημα στις ισπανικές συγκεντρώσεις το "Κάντε ησυχία, μην ξυπνήσουμε τους Έλληνες". Τούτο αμφισβητήθηκε ευθέως από τα μέλη του κινήματος, αλλά και δημοσιογράφους της «El Pais». Στη συγκέντρωση της 25ης Μαΐου 2011 χιλιάδες Ελλήνων «αγανακτισμένων» διαδήλωσαν ειρηνικά σε πολλές πόλεις της Ελλάδας με σημείο τριβής τα τεκταινόμενα στην ελληνική οικονομία.

## Πανευρωπαϊκές εξελίξεις
Στις 29 Μαΐου 2011 έγινε η πρώτη διαδήλωση σε πανευρωπαϊκό επίπεδο σε μεγάλες πόλεις όπως το Παρίσι, το Λονδίνο, η Κοπεγχάγη, η Στοκχόλμη, η Σόφια, το Βερολίνο, το Άμστερνταμ, το Όσλο, το Εδιμβούργο, το Ελσίνκι, οι Βρυξέλλες, η Βιέννη, το Δουβλίνο, η Ρώμη, το Ρέικιαβικ, το Στρασβούργο, η Δρέσδη, η Μπολόνια, η Σεβίλλη, η Λεμεσός, η Θεσσαλονίκη, η Αθήνα και δεκάδες μικρότερες στον ευρωπαϊκό χώρο. Εκτός της επίθεσης που δέχθηκαν οι διαδηλωτές της Βαρκελώνης, η γαλλική αστυνομία εξαπέλυσε επίθεση εναντίον 5.000 διαδηλωτών που θέλησαν να μείνουν στην πλατεία Βαστίλης.

Ο επικεφαλής της γαλλικής διπλωματίας Αλαίν Ζυπέ θεωρεί ότι δε θα υπάρξει «ευρωπαϊκό καλοκαίρι», όπως το αποκαλεί, μετά την «Αραβική Άνοιξη». Σύμφωνα με τα λεγόμενά του υπάρχει ένα κοινό σημείο με τον αραβικό κόσμο, η ανεργία, αλλά η διαφορά ότι ο ευρωπαϊκός κόσμος έχει κατακτήσει τη δημοκρατία, ενώ ο αραβικός προσδοκά να την κατακτήσει μέσω της εξέγερσης

Παρά την κάμψη του κινήματος σε πανευρωπαϊκό επίπεδο, χιλιάδες Ισπανοί και Έλληνες διαδηλωτές σε Ισπανία και Ελλάδα αντίστοιχα διαδήλωσαν κατά την 4η Πανευρωπαϊκή συνάντηση της 19ης Ιουνίου 2011, αν και με διαφορετικά κοινωνικά και πολιτικά αιτήματα εξαρτώμενα από τα εθνικά αιτήματα .

## Σημειώσεις παραπομπές


## Διαδίκτυο
* Ο επίσημος ιστότοπος του κινήματος

Κατηγορία:Κινήματα πολιτών
Κατηγορία:Πολιτική της Ισπανίας
Κατηγορία:Άμεση δημοκρατία
Ματλοκίτης

Ο **ματλοκίτης** (αγγλ. matlockite) είναι φθοριούχο - χλωριούχο ορυκτό του μολύβδου. Οφείλει το όνομά του στην περιοχή Μάτλοκ του Κρόμφορντ (Ντέρμπισαϊρ).

Είναι εξαιρετικά σπάνιο δευτερογενές ορυκτό σχηματιζόμενο στις ζώνες εξαλλοίωσης ορισμένων μολυβδούχων κοιτασμάτων. Ορυκτά με τα οποία σχετίζεται είναι ο φωσγενίτης, ο λαυριονίτης, ο παραλαυριονίτης, ο αγγλεσίτης, ο κερουσίτης, ο σφαλερίτης, ο γαληνίτης, ο βαρύτης και ο φθορίτης, όπως συμβαίνει στο Μάτλοκ.  Στην περιοχή του Τάιγκερ της Αριζόνα σχετίζεται με πιο σπάνια ορυκτά, όπως διαβολεΐτης, μπολεΐτης, καληδονίτης.

Απαντάται, εκτός από την περιοχή Μάτλοκ, στις ΗΠΑ (Αριζόνα), Ιταλία (Τοσκάνη), Περού, Χιλή και Τράνσβααλ (Νότια Αφρική).

Στην Ελλάδα απαντάται στα μεταλλεία Λαυρίου (Καμάριζα, Πασά Λιμάνι, Λεγρενά, Θορικό, Βρυσάκη).

## Πηγές

*Handbook of Mineralogy
*Mindat.org
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244

## Σημειώσεις


Ματλοκίτης
Κατηγορία:Αλογονίδια